**Z Á P I S N I C A**

**zo zasadnutia Rady rodičov Občianskeho združenia Sliačske pramene**

**zo dňa 06. 04. 2017**

**Prítomní:** podľa prezenčnej listiny – celkom 11 zástupcov tried

**Program zasadnutia:**

Otvorenie zasadnutia

1. Informácie o dodatočných príspevkoch z Rady rodičov
2. Informácia o hospodárení OZ Sliačske pramene
3. Odovzdanie žiadostí na čerpanie príspevku z Rady rodičov
4. Doplnenia zmluvy s OZ Sliačske pramene a MŠ SNP
5. Plánovaná akcia ŠKD Pramienok pod záštitou OZ Sliačske pramene
6. Príspevok Rady rodičov na jarný koncert ZUŠ

Záver

**Otvorenie**

Zasadnutie otvorila a prítomných privítala predsedníčka Rady rodičov Martina Kuzmová.

**K bodu 1**

Výbor OZ Sliačske pramene dodatočne schválil čerpanie finančných prostriedkov na nasledovné účely:

30. 11. 2016 – zakúpenie ohrievačov do Vlastivednej siene v hodnote 214,- eur

December 2016 – zakúpenie Mikulášskych balíčkov v hodnote 72,36 eur. Táto požiadavka bola dodatočne schválená preto, aby balíček dostali aj tí žiaci, ktorí nenavštevujú školskú jedáleň.

26. 01. 2017 – príspevok pre účastníkov na súťaži Orol Tatranský v hodnote 162,- eur

**K bodu 2**

Aktuálny zostatok na účte OZ Sliačske pramene: 4 368,- eur

z toho

* 2 650,- eur príspevky do Rady rodičov v školskom roku 2016/2017
* 1 068,- eur ešte nevyplatených žiadateľom schválených príspevkov
* 650,- eur možno vyčerpať v školskom roku 2016/2017

Prítomní jednohlasne schválili, že príspevky do Rady rodičov vyzbierané v školskom roku 2016/2017 ako aj 2% daní z príjmu za rok 2016 poukázané OZ Sliačske pramene budú ponechané na čerpanie v nasledujúcom školskom roku.

**K bodu 3**

Prítomní jednohlasne schválili, že požiadavky na príspevok z Rady rodičov na školský rok 2017/2018 majú učitelia odovzdať do 05. 09. 2017.

**K bodu 4**

Prítomní jednohlasne schválili doplnenie čl. 2, odst. 3 Zmluvy medzi OZ Sliačske pramene a MŠ SNP o prefinancovaní plnej sumy preukázaných 2% daní z príjmu v hodnote vyššej ako 1 000,- eur právoplatne poukázanej a vydokladovanej pre Materskú školu SNP.

Na návrh Rady rodičov zo dňa 11. 10. 2016 si MŠ SNP založila vlastné Občianske združenie, tzn. v školskom roku 2017/2018 už nebude spolupracovať s OZ Sliačske pramene.

**K bodu 5**

Dňa 26. 04. 2017 sa v priestoroch Kina Hron uskutoční spoločné predstavenie detí ŠKD Pramienok. Výťažok z vystúpenia (vstupné 1,- euro/osoba) bude môcť ŠKD použiť na nákup pomôcok, hračiek a iného potrebného materiálu na podporu svojej činnosti a aktivít s deťmi.

**K bodu 6**

Prítomní jednohlasne schválili príspevok z Rady rodičov na jarný koncert ZUŠ v hodnote 300,- eur.

**Záver**

Predsedníčka Rady rodičov prítomným poďakovala za účasť na zasadnutí.

V Sliači, 06. 04. 2017

Zapísala:

Michaela Mikušková .........................................

Overovatelia:

Kamila Németiová .........................................

Michaela Luptáková .........................................